20/05/2011 | Administración LocalMunicipal
Ordes
Aprobación defintiva, publicación texto Regulamento praza de abastos

Polo pleno do Concello en sesión ordinaria, de data 27 de abril de 2.011, unha vez resoltas as reclamacións presentadas durante o prazo de exposición ao público, aprobouse definitivamente o regulamento da praza de abastos de Ordes. De conformidade co disposto no art.70.2 da Lei 7/1985, de 2 de abril, faise público o texto integro do regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra o regulamento, unha vez publicado no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 2 de maio de 2011 El Alcalde-Presidente Manuel Regos Boquete A actividade comercial polo miúdo exercida na Praza de Abastos municipal de Ordes estaba ordenada ata a data polo Regulamento dos mercados de abastos aprobado polo Pleno da Corporación Municipal na súa sesión do 30 de xuño de 1980. Na actualidade, considérase precisa a modificación do dito regulamento e a súa adecuación ás necesidades que require a obrigada modernización das estruturas comerciais da vila de Ordes. O presente regulamento ten por obxecto regular o réxime de explotación do mercado municipal de Ordes co fin de prestar un servizo público esencial e obrigatorio, de conformidade co disposto nos artigos 26, letra “b”, e 25.2. g da Lei 7/1985, de 2 de abril, reguladora das bases do réxime local, cuxa reserva a favor das entidades locais declárase no artigo 86.3 do citado corpo legal. O seu fundamento é promover a concorrencia, competencia e multiplicidade de postos de venda de xeito que se preste un eficaz e bo servizo que beneficie indiscriminadamente a toda a poboación, poñendo a disposición dos cidadáns os produtos de consumo na mellor calidade posible e os prezos máis alcanzables. O Concello de Ordes asume esta responsabilidade velando, na esfera da súa competencia, polo seu bo funcionamento. O Concello de Ordes, en exercicio da potestade regulamentaria que lle confiren os artigos 4.1, letra “a”, e 84.1, letra “a”, da Lei 7/1985, de 2 de abril, reguladora das bases do réxime local e demais normativa concordante, aproba o presente regulamento sobre a organización e funcionamento do mercado municipal, de acordo co disposto nos artigos 25.2. g da Lei 7/85, de 2 de abril, reguladora das bases de réxime local, e 80.2. g da Lei 5/97, do 22 de xullo, de administración local de Galicia, a Lei 13/2010, do 17 de decembro, de comercio interior de Galicia e a Lei 7/96, do 15 de xaneiro, de ordenación do comercio polo miúdo, regula a actividade dos mercados en todo o termo municipal e dentro do recinto da Praza de Abastos, de propiedade municipal. De conformidade co disposto no artigo 26.1. b da Lei 7/1985 e 81, letra b, da Lei 5/1997, o citado servizo é de prestación obrigatoria polo municipio de Ordes, declarándose a reserva en favor do Concello do citado servizo polo artigo 86, apartado 3, do citado corpo normativo. O mercado municipal ostenta a condición de servizo público, polo que o Concello de Ordes exercerá a necesaria intervención administrativa, a vixilancia sanitaria e cantas funcións impliquen exercicio de autoridade e sexan da súa competencia. Este regulamento ten por obxecto regular o funcionamento do servizo de abasto público nos mercados municipais, así como establecer o seu réxime administrativo. De conformidade co sinalado no artigo 85 da Lei 7/85, de 2 de abril, o citado servizo poderá xestionarse directa ou indirectamente mediante calquera das formas sinaladas no citado artigo. A prestación deste servizo desenvolverase de acordo co establecido neste regulamento e acordos e/ou resolucións que en aplicación do mesmo se diten, sen que poida vulnerarse a liberdade de concorrencia respecto a outras iniciativas públicas e/ou privadas. O mercado é un centro de abastecemento establecido polo Concello para a venda polo miúdo de artigos alimenticios en réxime de libre competencia mediante a concorrencia e multiplicidade de paradas de venda tendentes a cubrir, na medida do posible, as necesidades da poboación. De forma excepcional e previa autorización outorgada polo órgano competente do Concello, poderase autorizar a venda polo miúdo de produtos non alimenticios coa finalidade de mellorar os servizos que se ofrecen aos usuarios da praza. Non se autorizarán, en caso ningún, a realización de calquera tipo de actividade que poida supoñer un risco para a seguridade, salubridade ou hixiene. O inmoble onde se sitúa o mercado de abastos sitúase na Rúa do Mercado nº 22, sendo un ben demanial de servizo público e uso comercial, e figurando inscrito no libro de inventario e rexistro de bens do Concello. En concreto, os postos de venda situaranse na planta baixa do edificio citado. Así mesmo, todos os postos de venda existentes no mercado son propiedade do Concello, sendo pola súa natureza inalienables, imprescritibles e inembargables. Tampouco poderán ser transferidos, salvo na forma e nos casos que autoriza o presente regulamento. A ocupación, en concreto, de cada posto revestirá os caracteres propios dunha concesión administrativa demanial, a cal outorgarase segundo os artigos 93 e seguintes da Lei 33/2003, de 3 de novembro, de patrimonio das Administracións públicas, os artigos 78 e seguintes do Real decreto 1732/1986, de 13 de xuño, polo que se aproba o regulamento de bens das Entidades Locais e demais normativa (estatal, autonómica e incluso local) que a desenvolva ou complemente. A actividade comercial en cada posto xirará a nome do titular autorizado polo Concello, podendo este contratar os servizos de terceiras persoas, debendo cumprir neste caso, e baixo a súa exclusiva responsabilidade, as disposicións vixentes en materia laboral, de seguridade social e de seguridade e hixiene no traballo, ostentando a todos os efectos a condición de empresario respecto ao dito persoal. Nin o titular nin o persoal contratado por este adquirirá relación laboral ningunha co Concello de Ordes derivada da concesión demanial. Todos os produtos alimentarios que se introduzan no recinto da praza de abastos, deberán acreditar as suficientes garantías hixiénico-sanitarias, de acordo co establecido no Real decreto 640/2006, de 26 de maio, polo que se regulan determinadas condicións de aplicación das disposicións comunitarias en materia de hixiene, da produción e comercialización dos produtos alimenticios, e nas demais disposicións concordantes. Os vendedores terán á vista as existencias dos artigos que expenden, sen que se poida apartar, seleccionar ou ocultar parte deles, podendo o Concello obrigar que sexan postos á venda incluso os que se atopen depositados nas cámaras frigoríficas. Así mesmo deberán ter á vista do público carteis, en caracteres perfectamente lexibles, que permitan ao público coñecer os prezos de venda de todos e cada un dos artigos á venda, quedando expresamente prohibido anunciar a voces tanto estes como os produtos e a súa calidade. Nos ditos carteis deberá especificarse, así mesmo, a unidade de medida (quilogramo, ducia, unidade,., segundo os casos) e a clasificación do artigo. Non se permitirá a venda mesturada de produtos de distinta procedencia, debendo cumprirse en todo caso a normativa vixente sobre etiquetado e presentación dos produtos, en particular o Real Decreto 1334/1999, de 31 de xullo. O incumprimento do sinalado no parágrafo anterior, así como a venda de produtos que non cumpran a normativa hixiénico sanitaria ou calquera outra que lles afecte (tallas mínimas no caso dos peixes, propiedade intelectual,.) levará consigo o decomiso da mesma, sen prexuízo das sancións oportunas. Para a entrada na praza de abastos destes produtos poderáselles requirir aos introdutores o documento-declaración acreditativa da propiedade, a súa orixe ou lugar de adquisición, unidades e peso e aqueloutros datos que se consideren axeitados. Así mesmo e en calquera momento poderáselles requirir aos vendedores a información sinalada no parágrafo anterior. A descarga dos xéneros efectuarase durante as horas e na forma que determine o Concello, previa audiencia os adxudicatarios dos postos, debendo ter lugar en calquera caso fóra do horario comercialo do mercado. Unha vez comunicado o horario de descarga non se permitirá descarga ningunha fóra deste. Non obstante, os concesionarios poderán solicitar por escrito á Administración que se lles permita a descarga de xénero en horario distinto ao sinalado con carácter xeral, debendo indicarse as razóns que o xustifiquen. A autorización ou denegación da solicitude á que refírese o parágrafo precedente realizarase mediante escrito motivado, comunicándoselle por escrito ao solicitante. En caso ningún poderá autorizarse o cambio ou ampliación do horario de descarga se este repercutise no normal funcionamento do mercado ou puidese afectar á seguridade, sanidade, hixiene ou demais aspectos relacionados coa saúde pública en xeral. Cando as mercadorías cheguen para a súa descarga fóra das horas sinaladas deberá acreditarse a dita autorización. O transporte até o mercado e dentro do mesmo realizarase nas debidas condicións hixiénico-sanitarias, utilizando vehículos e medios de transporte axeitados. Os adxudicatarios dos postos serán responsables dos danos que se causen, ao Concello ou a terceiras persoas, con motivo do transporte, carga ou descarga dos xéneros. A colocación e depósito dos xéneros só se permitirá dentro dos postos ou lugares habilitados para elo, prohibíndose a utilización con tal fin das rúas ou pasos, as cales deberán permanecer libres para a fácil circulación dos compradores. Así mesmo prohíbese o traslado das mercadorías dun posto a outro durante as horas de apertura comercial. O sinalado no presente parágrafo será tamén de aplicación aos envases, embalaxes e calquera tipo de refugallos, os cales tampouco poderán depositarse na superficie destinada á exposición e venda. O Concello non contraerá responsabilidade ningunha por perdas, deterioración de xéneros, danos resultantes de causas de forza maior, roubo ou desaparición das mercadorías. Non se permite exercer ningún tipo de actividade polo xunto ou mixta de produtos alimenticios de forma ambulante ou permanente, no recinto e nas inmediacións da Praza de Abastos. Queda totalmente prohibida a actuación de revendedores e de vendedores ambulantes con vehículos, postos móbiles ou desmontables, ou outros de calquera tipo instalados no recinto da Praza de Abastos así como nos seus arredores. Non obstante, o Concello resérvase a potestade de organizar actividades puntuais (feiras de saldos, exposicións,.) nos espazos do inmoble non ocupados por ningún titular. Así mesmo o Concello poderá autorizar puntualmente a venda de produtos procedentes da súa colleita, no recinto do Mercado exclusivamente a aqueles agricultores produtores directos que o soliciten e obteñan a correspondente autorización municipal. Para isto deberán acreditar debidamente a súa condición de agricultores, o tipo de produtos que cultivan e pretenden vender, as cantidades aproximadas, as épocas da colleita,. etc. Para estes efectos poderá outorgárselles unha autorización temporal sobre calquera dos postos que non teñan titular fixo, e aplicándoselles a condición de adxudicatario durante o tempo que dure a dita autorización, quedando suxeitos ás condicións preceptuadas no presente regulamento. O mercado permanecerá aberto ao público de luns a sábado en horario comercial, o cal será fixado polo Concello previa audiencia dos titulares dos postos, respectando en calquera caso a normativa vixente e, en particular, a Lei 13/2006, de 27 de decembro, de horarios comerciais de Galicia. Os vendedores poderán entrar e saír da praza de abastos unha hora antes ou despois do horario de apertura para preparar ou retirar as súas mercadorías e realizar as funcións necesarias (limpeza do posto, apertura ou peche do mesmo,.) así como no horario de descarga das mesmas. Os titulares dos postos están obrigados a mantelos abertos e atendidos nos días e horas en que estea aberto ao público o mercado, salvo os períodos de vacacións ou autorización expresa do Concello. O prazo máximo de peche por vacacións será dun mes, en períodos non inferiores a sete días e nun prazo de doce meses, debendo ser comunicado e autorizado polo Concello. O Concello poderá modificar o horario establecido cando o aconselle o interese común, a seguridade, os horarios de transporte ou calquera outra circunstancia obxectiva. De forma expresa e coa debida antelación comunicaráselles as autorizacións de apertura ou peche en días non laborais.1. Corresponde ao Concello de Ordes a cesión da explotación dos postos a particulares, mediante o outorgamento de concesións administrativas.2. O obxecto da concesión é o dereito a ocupar de modo privativo e con carácter exclusivo, un dos postos do mercado, coa finalidade e obriga de dedicala á venda polo miúdo dos artigos para o que o solicitase, dentro dos permitidos por este regulamento, sen que poida variarse a industria ou comercio que se exerza nel de acordo coa concesión outorgada, salvo autorización expresa do Concello.3. O prazo da concesión será de 15 anos, admitíndose unha única prórroga por un período de cinco anos máis ata un máximo de 20 anos en total, contados desde a data na que foron concedidas inicialmente. As solicitudes de prórroga serán formuladas polos titulares cunha antelación de tres meses á finalización do prazo de vixencia da concesión.4. O órgano competente determinará ó número, modalidade, situación e dimensións dos postos fixos da praza de abastos e que conterá un plano debidamente numerado.5. Poderán ser titulares de concesións as persoas naturais ou xurídicas nas que non concorra prohibición para contratar, segundo o disposto pola normativa de contratación do sector público, e que reúnan os requisitos legais precisos para o desenvolvemento da actividade que pretenda.6. A concorrencia sobrevida dunha prohibición para contratar determinará a extinción da concesión.7. Previo trámite de audiencia, o Concello poderá pechar ou trasladar de posto a calquera concesionario sen xerar dereito a indemnización cando esta decisión se xustifique na necesidade de realizar obras de conservación ou mellora do recinto, na redistribución de espazos orientada a fomentar o rendemento comercial ou en calquera outra circunstancia análoga que redunde no beneficio da xeneralidade dos usuarios.8. O Concello poderá pechar o mercado de abastos durante o tempo preciso para a realización das obras de mellora que sexan precisas para a satisfacción do interese público sen xerar dereito de indemnización aos concesionarios.9. Os pregos que regulen o procedemento da concesión dos postos conterán como mínimo as seguintes determinacións: a) Posto obxecto de concesión, descrición das súas características, e uso e actividades permitidos. b) Obras e instalacións que deba realizar o concesionario. c) Requisitos que deban cumpri-los licitadores. d) Prazo de concesión. e) Tipo de licitación da concesión. f) Canon que, no seu caso deba satisfacerse ao concello. g) Obrigas do concesionario h) Causas de extinción da concesión.10. Durante a vixencia da concesión, o titular estará obrigado a abonar o canon que, no seu caso, se establecese. polo aproveitamento privativo do posto concedido.11. Na adxudicación dos postos en casetas que queden vacantes aplicaranse as disposicións vixentes en materia de contratación administrativa. A estes efectos as adxudicacións realizaranse por procedemento aberto segundo o establecido na normativa reguladora da contratación pública.12. Dado o pequeno tamaño das casetas ou postos de venda procurarase que cada usuario que o desexe poida ter licenza para un mínimo de dúas contiguas, dando as máximas facilidades para que, solicitándoo debidamente, se poida proceder ao troco ou traspaso con ese fin.13. O concesionario dun posto lindante terá un dereito de tanteo, sempre e cando o número de casetas das que sexa titular non exceda do máximo permitido.14. O máximo de casetas por titular será de dous, quedando prohibida expresamente a anexión doutras casetas que, aínda que figuren a nome doutro titular, conformen unha única unidade de venda-negocio.15. En supostos excepcionais, por acordo do órgano competente, e logo da proposta razoada do titular poderá conceder máis de 2 casetas, en función das necesidades da actividade a realizar.16. Autorízase a colocación de expositores ou mostradores que unan as casetas que conforman un negocio co fin de dar unidade de exposición e mellorar o seu rendemento comercial. Deberán ser do modelo que aprobe o órgano municipal competente.17. Non obstante o sinalado nos parágrafos anteriores, e para o caso de vendas efectuadas polos propios agricultores de produtos de tempada, a adxudicación axustarase ao procedemento seguinte: a. Solicitude do interesado indicando os produtos que desexe ofertar e o período para o que se solicita o posto. b. Xunto coa solicitude sinalada no parágrafo anterior deberá achegar: i. D. N. I. ou documento equivalente. ii. Documentación acreditativa da súa condición de agricultores. iii. Certificado de estar ao corrente das súas obrigas tributarias e coa Seguridade Social, ou autorización para a cesión de información relativa a obrigas tributarias e da Seguridade Social. c. O órgano competente, en función da solicitude e a dispoñibilidade de postos, poderá autorizar ou denegar a mesma, mediante resolución motivada que será notificada ao solicitante. d. As autorizacións poderán ser revocadas unilateralmente pola Administración concedente en calquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral. e. A autorización o será para un período mínimo de trinta días e un máximo de noventa días, sen posibilidade de prórroga. f. Unha mesma persoa non poderá ser titular de máis dunha autorización para ocupar postos eventuais. g. Queda prohibida a revenda de todos aqueles produtos previamente adquiridos en almacéns de distribución, lonxas e, en xeral, os que teñan unha orixe diferente á da propia explotación. h. As autorizacións outorgaranse directamente aos peticionarios que reúnan as condicións requiridas por orde de entrada da solicitude no rexistro xeral, salvo si, por calquera circunstancia, se encontrase limitado o seu número, en cuxo caso o serán en réxime de concorrencia e se isto non fose procedente, por non ter que valorarse condicións especiais nos solicitantes, mediante sorteo. i. A utilización estará suxeita a taxa por utilización privativa ou aproveitamento especial de bens do dominio público local. A transmisión da concesión dos postos deberá realizarse da maneira que se regula neste Capítulo, quedando prohibida calquera outro tipo de transmisión. No caso de que se produza de conformidade co disposto neste regulamento, os novos titulares sucederán en tódolos dereitos e obrigas ós anteriores titulares. O prazo da concesión en caso de transmisión de calquera natureza, contará para o novo concesionario, dende a data do inicio da concesión e non dende a transmisión.1. Dado o carácter dos bens sobre os que se exerce a actividade, en canto destinados a un servizo público e de titularidade demanial, co fin de evitar calquera especulación sobre estes, limitarase a transmisión das concesións dos postos ós supostos recollidos neste artigo.2. No caso de falecemento do titular da concesión, ou cando este acadara a idade de xubilación ou legalmente fora declarado incapaz para o desenvolvemento da actividade propia da concesión, poderá, a instancia dos interesados, opera-la transmisión a favor do cónxuxe ou parella de feito que o sobreviva, fillos, netos, pais ou irmás do titular por esta orde. Dentro do mesmo grao darase preferencia ó que xustifique a súa colaboración no posto co titular, durante os tres anos anteriores á data de solicitude. Asimilarase a morte, a declaración de falecemento ou de ausencia do titular, segundo establece a lexislación civil. No caso de sucesión testada na que se prevea esta situación estarase ó disposto no testamento en canto á persoa ou persoas a favor das que poida operar a transmisión, dentro sempre dos grados de parentesco recollidos no parágrafo anterior. Igualmente no caso de transmisión por xubilación, estarase prioritariamente á vontade do interesado. Nestes supostos, deberá comunicarse e acreditarse a produción das devanditas circunstancias e solicita-la autorización para a transmisión dos postos, polos interesados ó concello no prazo de seis meses, a contar dende o día do falecemento do titular, xubilación, declaración de incapacidade para o desenvolvemento da actividade propia da concesión, declaración de falecemento ou declaración de ausencia. En caso contrario, declárase extinguida a concesión, sen dereito a indemnización por parte dos herdeiros ou do antigo concesionario, así como, polos que pretenden adquirilos.3. Os postos tamén serán transmisibles por actos "inter vivos", pero unicamente a favor das seguintes persoas: a) Parentes do titular de ata terceiro grao de consanguinidade ou afinidade. b) Cónxuxe. c) Persoas vinculadas por análoga relación de afectividade, que acrediten que conviven entre si, polo menos durante dous anos ininterrompidos ó momento anterior a que soliciten a transmisión.4. No caso de persoas xurídicas, deberá solicitarse a autorización para a transmisión, con carácter previo á fusión, absorción ou escisión. Unha vez autorizada dispoñen dun prazo de seis meses para formalizala e comunicala ó concello. De non acreditarse dita fusión, absorción ou escisión, no devandito prazo, enténdese non transmitida, e que o anterior concesionario, segue sendo o titular, sempre que exista, senón enténdese extinguida sen dereito a indemnización. De necesitarse un prazo maior, para levar a cabo ditas actuacións mercantís deberá solicitarse e acreditarse debidamente, resolvendo o concello o que proceda. Dita solicitude será con carácter previo o transcurso do prazo de seis meses.5. Os novos titulares deberán cumprir os mesmos requisitos fixados neste regulamento para ser concesionario, e sinaladamente as condicións previstas nos pregos de condicións reitores da adxudicación inicial dos postos.6. O novo concesionario terá os mesmos dereitos e obrigas que o anterior.7. Tódalas transmisións deberán ser autorizadas por resolución do órgano competente, nos termos recollidos nesta sección, previo pago das taxas establecidas na correspondente ordenanza fiscal.8. Os novos titulares deberán satisface-los dereitos que correspondan pola transmisión, así como repoñe-las garantías prestadas polo anterior titular e subrogaranse de xeito automático nas débedas que en virtude da concesión tivera aquel.1. O procedemento para a transmisión axustarase ao previsto neste artigo.2. Iniciarase a instancia do concesionario, debendo constar na solicitude: a) Nome, datos persoais e identificación fiscal do transmitente e do beneficiario. b) Datos do posto ou postos que se pretende transmitir. c) Circunstancia que xustifica a transmisión conforme ao recollido no artigo anterior, acompañando a documentación acreditativa correspondente. d) Prezo inicial de adxudicación do posto que se pretende transmitir, e para o caso de non existir este farase constar a cantidade equivalente a unha anualidade vixente das taxas que se satisfagan pola prestación dos servizos ordinarios establecidos do posto que se pretende transmitir.3. Recibida a solicitude de transmisión someterase o expediente a informe sobre a súa procedencia, propoñendo no seu caso facer uso do dereito de retracto do concello polo prezo inicial da adxudicación ou, no seu defecto, pola cantidade equivalente a unha anualidade da taxas que se satisfagan pola prestación dos servizos ordinarios establecidos do posto ou postos que se pretenden transmitir. O prazo do concello para facer efectivo o dereito de retracto será de 1 mes a partir da presentación da solicitude de transmisión con toda a documentación que deba acompañala.4. En calquera dos casos antes previstos remitirase o expediente ós servizos da intervención municipal para que se realice a liquidación das taxas e dereitos que sexan de aplicación, así como das débedas que en relación co posto que se traspase existan co concello.5. A liquidación será aprobada na resolución na que se autorice o traspaso. No caso de que o concello exercera o dereito de retracto, na resolución de aprobación da liquidación poderá acordarse a compensación de débedas de calquera tipo entre o transmitente e o concello.6. Autorizada a transmisión, o beneficiario disporá dun prazo de 1 mes para presentar no concello a documentación acreditativa de cumprir cos requisitos fixados neste regulamento e nos pregos de adxudicación da concesión inicial, nos que se subrogará a tódolos efectos, para ser titular do posto transmitido e para poder exerce-la actividade que pretende. Cumprimentado este trámite e dentro do mesmo mes procederase a formaliza-lo novo contrato en documento administrativo, que asinará o novo concesionario e a autoridade competente. No caso de non presenta-lo beneficiario a documentación requirida no prazo fixado ou non asina-lo contrato, perderá o seu dereito a recibi-la transmisión autorizada, quedando o posto de titularidade municipal. A transmisión dos postos prevista nesta sección, requirirá que se cumpra o disposto na mesma para que a transmisión se produza validamente. As transmisións do posto que non conten con autorización municipal producirán a extinción da concesión sen dereito a indemnización. Queda prohibido o subarrendo, aluguer ou calquera outra modalidade de cesión temporal dos postos e mesas do mercado. En calquera dos supostos de transmisión recollidos no artigo 14, os postos deberán continuar abertos e exercéndose neles a mesma actividade comercial autorizada. Soamente se permitirá a inactividade ou peche durante o prazo de seis meses, a contar dende a data do falecemento do titular, xubilación, declaración de incapacidade para o desenvolvemento da actividade propia da concesión, declaración de falecemento ou declaración de ausencia, salvo que instancia da parte interesada e xustificadamente se solicite a concesión dun prazo superior e se aprobe polo concello. Se a inactividade ou peche excedera do prazo previsto, declararase extinguido calquera dereito sobre a titularidade do posto ou espazo e vacante este, sen dereito a indemnización algunha polos particulares.1. Sen prexuízo do disposto noutros artigos deste regulamento, as concesións de postos da praza de abastos extinguiranse polas seguintes causas: a) Morte do titular, salvo o establecido no art.14 deste regulamento. b) Caducidade polo transcurso do prazo da concesión. c) Traslado da praza de abastos. d) Desaparición da praza de abastos. e) Renuncia do titular. f) Desafectación da praza de abastos. g) Declaración de concurso ou insolvencia do concesionario en calquera procedemento. h) Perda de algunha das condicións esixidas para optar á autorización, en especial a existencia de incapacidade ou incompatibilidade para contratar, de conformidade co que se establece nas disposicións legais. i) Transmisión “inter vivos” da concesión sen autorización do concello. j) Declaración de vacante do posto. k) Grave incumprimento das obrigas sanitarias ou das ordes recibidas en materia de hixiene e limpeza dos postos. l) Por sanción por parte da Administración Municipal pola comisión dunha falta moi grave, previa instrución do oportuno expediente e audiencia ao interesado. m) Cando se poñan á venda artigos ou xéneros diferentes dos solicitados sen ter obtido previamente a autorización municipal. n) Cando se realicen ou executen obras, modificación da estrutura ou instalacións de postos sen autorización previa e expresa do Concello. o) Falta de pagamento do canon que, no seu caso, se estableza durante dous vencementos consecutivos, podendo o Concello ampliar o prazo por unha causa xustificada. p) Polas demais causas previstas nos pregos de condicións que rexerán cada concesión.2. No suposto de traslado da praza de abastos, outorgarase ao antigo concesionario un posto similar na nova praza polo tempo que reste da concesión. A autorización para a instalación de postos eventuais extinguirase, ademais de polas causas previstas nas letras a), b), c), d), e) e f) do parágrafo 1. do artigo anterior, polas seguintes: a) Pola non ocupación do espazo autorizado durante quince días consecutivos sen causa xustificada comunicada ao concello. b) Por ocupar o vendedor concesionario un espazo distinto ao sinalado na autorización. c) Por non satisfacer puntualmente o vendedor concesionario a taxa que, no seu caso, poida establecerse A extinción das autorizacións polos motivos recollidos nas disposicións anteriores non conlevará ningunha indemnización nin restitución por danos e prexuízos esixibles á Administración Municipal. Declarada a extinción da concesión, calquera que sexa a causa, o adxudicatario deberá desaloxar o posto no prazo de 15 días desde que sexa requirido formalmente para elo. Se no referido prazo non levara a efecto o desaloxo o Concello poderá acordar o desafiuzamento en vía administrativa. Chegado o momento do desafiuzamento, de non efectuarse voluntariamente, será levado a efecto polo persoal designado polo Concello, con auxilio da Policía Local, sendo de conta do desafiuzado todos os gastos derivados da execución do desafiuzamento.1. Os concesionarios dos postos deberán cumprir as seguintes obrigas: a) Rexentar o posto que lle foi adxudicado. b) Os vendedores están obrigados a usar mandilón, guantes e gorros de protección. c) Os vendedores de produtos alimenticios deberán estar habilitados mediante a posesión do carné de manipulador de alimentos que outorga a Consellería de Sanidade da Xunta de Galicia. d) Manter en perfecto estado de conservación, aseo e limpeza os seus respectivos postos, obras e instalacións, e a parte do corredor de servizos lindeira co posto. e) Facer o uso axeitado das instalacións comúns do mercado, evitando a acumulación de mercadorías nos corredores e escaleiras, así como o vertido de augas residuais e lixo. f) Abrir e pechar o posto puntualmente, segundo o horario establecido satisfacer puntualmente o canon que, no seu caso, poida establecerse e as exaccións correspondentes. g) Realiza-lo depósito ou verquido de residuos nas horas e nos colectores ou recipientes destinados para tal fin nas dependencias do mercado, trasladándoos en bolsas que impidan perder ou derrama-lo seu contido, que baixo ningún concepto poderá ser tirado ós corredores e outros lugares comúns. h) Atender ós compradores coa debida deferencia. i) Responder dos danos causados no posto, nas instalacións ou no edificio da Praza de Abastos. j) Comunicar, mediante escrito, ao Concello, as altas e baixas das persoas que traballen no posto, debendo facelo no prazo de quince días a partires do seguinte ao que se produzan as citadas situacións. k) Comunicar mediante escrito dirixido ó Sr. alcalde a situación de baixa laboral para os efectos de xustifica-la ausencia no posto. l) Cumprir coa normativa vixente en materia laboral, de seguridade social e fiscal que sexa de aplicación á actividade que desenvolvan (pago de salarios e cotas de afiliación, alta no IAE, etc). m) Empregar instrumentos de pesar e de medir axustados aos modelos autorizados, podendo o Concello, a través do persoal ao seu cargo, verificar a exactitude destes instrumentos, sen prexuízo das funcións de inspección que teñan encomendadas outras Administracións Públicas. n) Ter á vista os produtos que comercialice sen que poidan ocultar, apartar ou seleccionar unha parte das existencias deles, salvo que pola súa cantidade ou pola forma de disposición non poidan ser colocados á vista. o) Dispor de follas de reclamacións, sen prexuízo de que o público poida presentar as reclamacións que consideren oportunas ao concello a efectos informativos para que este adopte as medidas que considere pertinentes. p) Declarar os datos que solicite a dirección da praza de abastos para os efectos estatísticos de información e control dos prezos e cantos outros poidan ser requiridos. q) Acatar e cumprir as ordes e instrucións que para o bo funcionamento da praza de abastos reciban do Concello, do concelleiro delegado ou do persoal municipal encargado da Praza. r) Acatar e cumprir as instrucións recibidas das autoridades sanitarias. s) Colaborar cos responsables sanitarios e municipais no exercicio das súas funcións. t) Conservar os documentos xustificativos da compra dos produtos, con identificación do nome do vendedor pos xunto, o seu domicilio, NIF, data e produto. u) Os vendedores estarán obrigados a entregar, salvo renuncia do interesado, recibo, ticket ou factura da operación de compra. v) Ter exposto ao público un taboleiro con prezos de todos os xéneros que expendan e, ademais, colocarán sobre as mercadorías bandeiriñas ou carteis en que se consigne o prezo por quilo, ducia ou unidade, e a clasificación do artigo, así como as demais mencións esixidas pola normativa aplicable. w) Realizar pola súa conta e cargo as obras limitadas ou particulares que o Concello estime necesarias para que os postos estean en todo momento en perfecto estado de conservación e uniformidade. Tales obras esixiranse ou se autorizarán, previos os preceptivos informes do Departamento Municipal de Urbanismo. x) Cumpri-las demais obrigas que resulten do presente regulamento e da lexislación sectorial aplicable en cada momento. Serán por conta do titular de cada posto, os custos de iluminación, enerxía eléctrica, teléfono, auga, refrixeración e demais servizos que instale, utilice ou consuma nel. A conservación, entretemento e limpeza do edificio, dos patios e instalacións de uso ou servizo común, así como a vixilancia da praza de abastos, dos postos, dependencias e asistencia técnica da maquinaria e instalacións do servizo común serán obrigas que asumirá o Concello.1. A limpeza interior dos respectivos postos e instalacións adscritas a cada un deles será responsabilidade dos seus titulares.2. Os titulares dos postos deberán recollerán as varreduras, os refugallos, os residuos e os obxectos inservibles que resulten das súas operacións, en recipientes hermeticamente pechados que deberán xestionar segundo o establecido pola normativa aplicable.1. Os vendedores deberán vestir correcta e aseadamente a indumentaria axeitada e atenderán aos compradores coa debida amabilidade e deferencia, sen permitir que o público apalpe os artigos á venda. Empregarán bos modais nas súas relacións entre si, co público e cos representantes do Concello e cos outros praceiros.2. Os vendedores deberán exhibir aos responsables sanitarios e aos funcionarios municipais da praza cantos artigos teñan para a venda, incluído os depositados nas cámaras, armarios ou vitrinas frigoríficas, sen que poidan opoñerse ao seu recoñecemento nin á súa inutilización, caso de que sexan declarados tralo ditame da inspección sanitaria, nocivos para a saúde pública.3. Terán exposto ao público un taboleiro con prezos de todos os xéneros que expendan e, ademais, colocarán sobre as mercadorías bandeiriñas ou carteis en que se consigne o prezo por quilo, ducia ou unidade, e a clasificación do artigo, así como as demais mencións esixidas pola normativa aplicable. Quédalles prohibido aos titulares dos postos e aos seus dependentes: a) As vendas por xunto. b) Pregoar a natureza e o prezo das mercadorías e chamar os compradores. c) obstruír o tránsito nas zonas comúns da Praza de Abastos e expender as mercadorías fóra dos respectivos postos. d) Realizar obras e instalacións nos postos sen a previa autorización municipal. e) Cambiar a clase dos artigos de venda á que se destinase o posto sen autorización do Concello. f) Manter no posto sacos, caixas, envases ou utensilios baleiros ou pouco limpos ou que lles afecten ás condicións hixiénico- sanitarias do lugar. g) Dispor de recipientes e outros utensilios que faciliten manipulacións nocivas ou almacenar calquera clase de produtos insalubres. h) Utilizar recipientes ou medios de transporte que poidan ocasionar deterioro do pavimento do recinto. i) Tirar lixo e residuos nas dependencias ou zonas de afluencia do público. j) Expo-los produtos que precisan regulamentariamente conservación por frío fóra dos mobles frigoríficos adecuados en cada caso. k) Reconxela-los alimentos que sufriran cambios de temperaturas que lles puidesen facer perde-las súas condicións específicas. l) Vender a granel ou fraccionadamente cando estea prohibida dita forma de venda nas regulamentacións técnico-sanitarias ou normas específicas correspondentes. m) Utilizar papeis periódicos, impresos,., para envolve-los produtos. Non terán a consideración de papel impreso o papel novo que leve consignado o nome, enderezo do vendedor ou outras indicacións sobre a cara que non vaia estar en contacto co alimento. Son dereitos dos concesionarios: a) A utilización dos bens obxecto da concesión de conformidade co sinalado no presente regulamento e nos termos da autorización concedida. b) A realización das vendas e transaccións que autoriza a concesión. c) O abastecemento de mercadorías, nas condicións e horarios que estableza, facendo uso dos elementos comúns do mercado para tal fin. d) Solicitar a dispensa do despacho nos postos por causas xustificadas. e) Solicitar do Concello a realización de obras ou reparacións necesarias nos elementos comúns do mercado que afecten ao funcionamento do posto. f) A traspasar a concesión do posto, previa autorización municipal. g) A prorrogar o prazo da concesión segundo o establecido neste regulamento. h) A realizar obras no posto, previa autorización municipal. i) A solicitar e obter da Administración municipal a protección necesaria para poder prestar o servizo axeitadamente. Constitúen prohibicións específicas para os titulares dos postos, segundo a índole dos produtos en venda, as seguintes: a) A venda de caza e mariscos durante as épocas de veda. b) A venda de especies que non teñan tamaños mínimos regulamentariamente esixidos. c) A venda de mariscos sen que conste a súa previa depuración e de calquera alimento perecedoiro caducado. d) A venda de carnes frescas sen procedencia acreditada polos matadoiros ou salas de despece autorizados. e) Calquera outro tipo de vendas que estean sometidas a prohibicións especiais. A prestación do servizo efectuarase de conformidade co principio constitucional de igualdade. A preferencia para a prestación do servizo corresponderá ó que, con estrita suxeición á orde temporal, primeiro o solicite. Son dereitos dos usuarios do servizo, os seguintes a) Ter acceso ós servizos en condicións básicas de igualdade. b) Estar claramente informado das normas de funcionamento do mercado, dos seus dereitos e obrigas. c) Te-la garantía de que os servizos se prestan con continuidade. d) Utilizar as instalacións referidas de conformidade co presente regulamento e a normativa xeral reguladora destas. e) Solicitar das autoridades municipais o correcto funcionamento e estado das instalacións, denunciando cantas irregularidades poidan observar nestas. f) Presenta-los recursos, queixas e reclamacións procedentes contra os actos de xestión do servizo, perante a Alcaldía do concello ou mediante a demanda da tutela xudicial, chegado o caso. g) Os demais dereitos recoñecidos pola normativa de aplicación. Estes dereitos deberán de ser garantidos polo concello, tendo dereito os particulares a esixi-la súa observancia a través dos sistemas de participación fixados pola Lei 7/1985, reguladora das bases do réxime local e a Lei 5/1997, de administración local de Galicia. Son deberes dos usuarios do servizo: a) Cumpri-las disposicións que regulan a utilización do mercado municipal. b) A utilización en xeral das instalacións incluídas no eido deste regulamento, de conformidade co seu destino e natureza, sen dano ou menoscabo ningún nestas e con pleno respecto ós dereitos dos demais usuarios destas. c) O acatamento das instrucións que, en cumprimento deste regulamento ou da normativa xeral reguladora, lle sexan dadas polo concello ou xestor responsable. d) O pagamento dos danos ocasionados ás instalacións mediando dolo ou culpa. e) Non tocar nin manosea-las mercadorías expostas ó público, cando se trate de produtos alimenticios facilmente deteriorables.1. É competencia do Pleno da Corporación: a) A aprobación, modificación ou derrogación do presente regulamento. b) A aprobación, modificación e derrogación da ordenanza fiscal correspondente, de ser o caso. c) A alteración da cualificación xurídica dos bens de dominio público. d) A aprobación da forma de xestión do servizo. e) O cambio, a supresión do mercado ou a construción doutro novo. f) As demais que lle confira nas Leis.2. É competencia da Alcaldía-Presidencia: a) Adxudicar as paradas do mercado. b) A dirección, inspección e impulsión do servizo do mercado. As citadas atribucións poderán ser delegadas na Xunta de Goberno Local nos casos e mediante o procedemento previsto na normativa reguladora de réxime local. As obras e instalacións que se realicen nos postos, requirirán a autorización previa do Concello, que poderá impoñer a clase e a calidade dos materiais de construción, as características estéticas, os modelos ou os tipos dos sistemas de ventilación, acondicionamento do aire, instalacións frigoríficas e cantas outras condicións considere axeitadas para manter a harmonía do recinto. As obras e instalacións realizadas nos postos reverterán libres de cargas e gravames ao Concello unha vez extinguida a concesión.1. Os concesionarios dos postos consentirán forzosamente a execución de obras de interese común ou necesarias para o funcionamento dos servizos que acorde o Concello sen xerar dereito a indemnización.2. Non obstante o disposto no parágrafo anterior, se a consecuencia destas obras se impedise o exercicio da actividade do titular, o canon concesional que, no seu caso, se establecese, diminuirá proporcionalmente ao tempo de interrupción forzosa da actividade comercial. O procedemento sancionador tramitarase segundo o disposto no Real Decreto 1398/1993, do 24 de agosto. Para os efectos deste regulamento, as infraccións catalogaranse en faltas leves, graves e moi graves. Terán a consideración de faltas leves as seguintes: a) Non manter nas debidas condicións de conservación e limpeza os postos, panos, envolturas e accesorios. b) Rebordar coa mercadoría ou materiais as dimensións do posto. c) Ocupar coa mercadoría os elementos comúns do mercado. d) Ensuciar ou verter augas residuais nos corredores ou zonas comúns do mercado. e) Tratar con descortesía ao público, aos outros concesionarios ou aos empregados municipais. f) Introducir mercadorías fóra do horario establecido. g) Depositar os residuos fóra dos colectores. h) Non utilizar mandilón, guantes e gorro de protección, ou as medidas axeitadas hixiénico sanitarias. i) Non comunicar ao Concello que o posto non será rexentado persoalmente polo concesionario. j) O incumprimento do horario de atención ao público, retrasos na apertura e peche anticipado sen causa xustificada. k) A falta de posesión de albarán xustificativo de compra da mercancía. l) Calquera outro incumprimento do disposto no presente regulamento que non sexa cualificado como falta grave ou moi grave. Terán a consideraranse faltas graves: b) A desobediencia ás ordes municipais ou a negativa a colaborar cos servizos de inspección. c) O peche do posto durante máis de quince días sen motivo xustificado. d) Non ter as tarifas de prezos expostas ao público. e) A venda de alimentos sen as debidas condicións hixiénico- sanitarias, sempre e cando non teña a consideración de falta moi grave. f) A venda de produtos alimenticios sen o posuír o carné de manipulador de alimentos. g) A realización de obras menores que non afecten á estrutura do posto, sen autorización municipal. h) A negativa a colaborar cos servizos de inspección. i) Incumprir os requisitos establecidos para a venda de produtos nos postos eventuais. j) Situarse nunha localización distinta da sinalada na autorización outorgada para o posto de venda eventual. k) A defraudación na calidade e/ou cantidade dos artigos vendidos. l) A falta de pagamento dos dereitos correspondentes aos prazos sinalados en cada caso. m) As ofensas aos usuarios do servizo, aos funcionarios municipais ou a calquera outra persoa que se atope no mercado. n) A falta de información ao consumidor sobre as mercadorías. o) Causar, dolosa ou neglixentemente, danos ao edificio, unidades comerciais e instalacións. p) Contratar persoal asalariado, sen comunicación ao Concello ou á marxe das prescricións sinaladas pola lexislación vixente. q) Que os produtos postos á venda polos agricultores non reúna algún dos requisitos sinalados no artigo 10º. r) A comisión de dúas faltas leves nun prazo de doce meses. Terán a consideraranse faltas moi graves: a) A realización de transaccións non amparadas polo contrato. b) Manter o posto pechado durante máis de dous meses sen autorización municipal. c) A transmisión da concesión sen autorización municipal. d) A deterioración grave das instalacións comúns da Praza de Abastos. e) A realización de obras no posto que poidan afectar á estrutura do posto ou do mercado sen a preceptiva autorización municipal. f) A falta de pagamento do canon, no seu caso, durante dous vencementos consecutivos. g) Poñer á venda artigos en malas condicións hixiénico-sanitarias, burlando o recoñecemento da inspección ou que poidan supoñer risco para a saúde e/ou seguridade das persoas. h) Causar dano intencionadamente ás instalacións. i) A comisión de dúas faltas graves nun período de doce meses. Pola comisión das faltas indicadas imporanse as seguintes sancións: a) Faltas leves: multa de 30 euros ata 600 euros. b) Faltas graves: multa de 601 a 1.200 euros. c) Faltas moi graves: multa de 1.201 a 3.000 euros e posibilidade de rescate da concesión sen dereito a indemnización A prescrición das infraccións producirase: a) Faltas leves: aos 2 meses. b) Faltas graves: aos 6 meses. c) Faltas moi graves: aos doce meses.1. Todas as cuestións ou problemas referidos en materia de mercado, calquera que sexa a súa natureza e condición, non previstas no presente regulamento, serán resoltas polo Órgano Competente do Concello.2. Calquera dúbida na interpretación do presente regulamento será resolta, así mesmo, polo órgano municipal competente, sendo a súa resolución executiva, sen prexuízo dos recursos e/ou reclamacións que, de ser o caso, poidan interpoñe-los interesados.3. En caso ningún as disposicións do presente regulamento e demais normativas establecidas polo Concello contravendrán as Leis, normas e demais disposicións de carácter xeral en materia de mercado. As persoas que na actualidade rexentan en réxime de concesión un posto no mercado municipal de abastos poderán permanecer ocupando os mesmos durante o período no que a citada concesión estea en vigor, sempre e cando non concorrese causa ningunha que dera lugar á rescisión da concesión. Queda derrogado o Regulamento do novo mercado municipal de Ordes aprobado polo Pleno Corporativo en sesión celebrada o 30 de xuño de 1980. O presente Regulamento, que consta de 44 artigos, unha Disposición transitoria, unha Disposición derrogatoria e unha Disposición final, entrará en vigor unha vez sexa aprobado definitivamente polo Pleno Corporativo, sexa publicado o seu texto íntegro no BOP e transcorra o prazo previsto no artigo 65.2 da Lei 7/1985, de 2 de abril, reguladora das bases do réxime local.